O‘zbekiston prezidenti Shavkat Mirziyoyev talabalik vaqtida ikkita joyda ishlaganini aytdi. Prezident bu haqda gapirgan video «O‘zbekiston 24» telekanalidagi «Menimcha» teleloyihasida ko‘rsatildi. Foto: Prezident matbuot xizmati «Talabalik vaqtimda ikkita joyda ishlaganman. Bizda harbiy kafedra va nasoslarni regulirovka qilish bo‘yicha DVS kafedrasi bo‘lardi. Hozirgacha esimda, ikkita joyda yaxshi oylik olardim: bitta kafedrada 56 so‘m, ikkinchisida 42 so‘m. Ishlardik-ku, nega hozir ishlashmaydi?» degan Shavkat Mirziyoyev. Prezident universitet rektorlari intellekti baland, o‘qituvchilardan ham bilimi kuchliroq odam bo‘lishi kerakligini ta’kidladi.